stanford-oval/wikipedia huggingface dataset:
Super Mario Sunshine
Kehitys

Super Mario 64:n jatko-osaa kehitettiin vuosia; Super Mario 64 2 ja Super Mario 128 olivat joitain Nintendon ideoita jatko-osiksi. Super Mario Sunshinea esiteltiin Nintendon Space World -tapahtumassa vuonna 2001. Peliä esiteltiin myöhemmin vuoden 2002 E3-messuilla.
Peli on ensimmäinen, jossa ohjaajana toimi Yoshiaki Koizumi. Marion luojina tunnetut Shigeru Miyamoto ja Takashi Tezuka toimivat pelin tuottajina. Se oli ensimmäinen Nintendon kehittämä peli Satoru Iwatan tultua Nintendon toimitusjohtajaksi Hiroshi Yamauchin jälkeen. Mario-pelin kehittäminen GameCubelle oli Yamauchin viimeinen pyyntö ennen hänen jäämistään eläkkeelle. Super Mario Sunshinen kehitystä koskevassa haastattelussa Tezukan, Koizumin ja Kenta Usuin kanssa kerrottiin, kuinka pelin kehittäminen alkoi Super Mario 128:n esittelyn ja The Legend of Zelda: Majora's Maskin myynti- ja arvostelumenestykseksi osoittautumisen jälkeen. Näihin aikoihin Kozuma keksi erilaisia pelimekaniikkoja, jotka liittyivät vesiruiskuttimen käyttämiseen. Aluksi Koizumi, Miyamoto ja Tezuka eivät ajatelleet pelin maailman sopivan Mario-peliin. Erilaisia mahdollisia vesiruiskuttimia suunniteltiin kymmenen, ja F.L.U.D.D. valittiin pelin asetelman takia sopivimmaksi, vaikka se ei ollut heidän suosikkejaan.
Aiheesta muualla

Super Mario Sunshine MobyGamesissa (englanniksi)
Super Mario Sunshine Super Mario Wikissä
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Tarō Daniel

| Tarō Daniel |
| --- | --- |

Henkilötiedot
Syntynyt: 27. tammikuuta 1993 (ikä 31) New York, Yhdysvallat
Kansalaisuus:   Japani
Tennispelaaja
Pituus:  191 cm
Paino:  76 kg
Kätisyys:  oikea
Ammattilaisena:  2010–
Palkintorahat:  4 407 024 USD
Kaksinpeli
Paras sijoitus:  64. (27.8.2018)
Turnausvoittoja:  1
Voitot/tappiot:  87–146
Grand Slam -turnauksissa
Australian avoimet:  2. kierros (2019)
Ranskan avoimet:  2. kierros (2016, 2017)
Wimbledon:  1. kierros (2016, 2017, 2018)
Yhdysvaltain avoimet:  2. kierros (2017)
Nelinpeli
Paras sijoitus:  351  (27. toukokuuta 2019)
Voitot/tappiot:  3–24
Aiheesta muualla
ITF
ATP
Tarō Daniel (s. 27. tammikuuta 1993 New York, Yhdysvallat) on japanilainen tennispelaaja. Parhaimmillaan hän on ollut kaksinpelissä ATP-listan sijalla 64 elokuussa 2018. Daniel pelasi Grand Slam -turnauksen pääsarjassa ensimmäisen kerran Yhdysvaltain avoimissa 2014. Hän saavutti ensimmäisen voittonsa Grand Slam -turnauksessa Ranskan avoimissa 2016, jossa hän voitti ensimmäisellä kierroksella Martin Kližanin. Ensimmäisen ATP-turnausvoittonsa hän saavutti Istanbulissa 2018.
Aiheesta muualla

Tarō Daniel ATP:n sivuilla (englanniksi)
Tarō Daniel ITF:n sivuilla (englanniksi)
Senttiosake

Senttiosake tarkoittaa pörssiosaketta, jonka kurssi on alle yhden euron tai dollarin.
Senttiosakkeille ovat tyypillisiä voimakkaat arvonheilahtelut. Kun osakkeen hinta muuttuu sentillä, se voi tarkoittaa monen prosentin hinnanmuutosta. Sijoittajan kannalta senttiosakkeet ovat arvaamattomia, ja monet karttavat niitä. Senttiosakkeisiin on kohdistunut myös kurssivedätystä tekaistuilla uutisilla.
Osake voidaan saada pois senttiosakkeiden sarjasta tekemällä käänteinen splittaus. Siinä osakkeita yhdistellään niiden lukumäärän vähentämiseksi ja kurssin nostamiseksi.
Tarzanin pedot

Tarzanin pedot (The Beasts of Tarzan) on Edgar Rice Burroughsin kolmas Tarzan-romaani vuodelta 1914. Sen tapahtumat sijoittuvat pari vuotta edellisen kirjan jälkeen. Tarzan on naimisissa ja asuu Englannissa Greystoken kartanossa Lontoossa. Perheessä on noin vuoden ikäinen Jack-poika.
Aiheesta muualla

Tarzanin pedot ilmaisena kokotekstinä Gutenberg-projektissa (englanniksi)
Edgar Rice Burroughs Summary Project page for The Beasts of Tarzan
Luettelo Yhdistyneen kuningaskunnan hallitsijoista

Ison-Britannian kuningaskunnan ja Yhdistyneen kuningaskunnan hallitsijoita on ollut yhteensä 13 siitä asti kun Englannin kuningaskunta ja Skotlannin kuningaskunta yhdistyivät 1. toukokuuta 1707. Englanti ja Skotlanti olivat olleet personaaliunionissa Stuart-suvun alaisuudessa 24. maaliskuuta 1603 lähtien. 1. tammikuuta 1801 Iso-Britannia yhdistyi Irlannin kuningaskunnan kanssa muodostaen Ison-Britannian ja Irlannin yhdistyneen kuningaskunnan. Sen jälkeen kun suurin osa Irlannista jätti unionin, kuningaskunnan nimi muutettiin 12. huhtikuuta 1927 Ison-Britannian ja Pohjois-Irlannin yhdistyneeksi kuningaskunnaksi.
Stuart-suku (1707–1714)

Kuningatar Anna oli ollut Englannin, Skotlannin ja Irlannin kuningatar 8. maaliskuuta 1702 lähtien, ja niin hänestä tuli Ison-Britannian kuningatar Englannin ja Skotlannin yhdistyessä.
| Nimi Valta-aika | Muotokuva | Vaakuna | Syntynyt Vanhemmat | Puoliso(t) Lapset | Kuollut | Vaade |
| --- | --- | --- | --- | --- | --- | --- |
| Anna 1. toukokuuta 1707 – 1. elokuuta 1714 |  |  | 6. helmikuuta 1665 St Jamesin palatsi  Jaakko II ja VII:n ja Anne Hyden tytär | Tanskan prinssi George St Jamesin palatsi 28. heinäkuuta 1683  17 raskautta, muttei hengissä selvinneitä lapsia | 1. elokuuta 1714 Kensingtonin palatsi ikä 49 | Jaakko II ja VII:n tytär (esikoisoikeus; Bill of Rights 1689); Englannin ja Skotlannin kuningatar ennen unionia; (Unionisopimus ja Unionilaki 1707) |
Hannover-suku (1714–1901)

Hannoverit nousivat valtaan vuoden 1701 vallanperimyslain nojalla, joka säädettiin Englannin parlamentissa. Laki koski myös englantilaisia siirtokuntalaisia Pohjois-Amerikassa. Hannoverien perimysoikeus vahvistettiin Skotlannin parlamentissa vuonna 1707.
| Nimi Valta-aika | Muotokuva | Vaakuna | Syntynyt Vanhemmat | Puoliso(t) Lapset | Kuollut | Vaade |
| --- | --- | --- | --- | --- | --- | --- |
| Yrjö I George Louis 1. elokuuta 1714 – 11. kesäkuuta 1727 |  |  | 28. toukokuuta 1660 Hannover Hannoverin vaaliruhtinas Ernst Augustin ja Hannoverin Sofian poika | Sophia Dorothea Brunswick-Lüneburg-Celle  21. marraskuuta 1682 2 lasta | 11. kesäkuuta 1727 Osnabrück ikä 67 | Jaakko VI ja I:n tyttärentyttärenpoika, vallanperimyslaki 1701, Hannoverin Sofian vanhin poika |
| Yrjö II George Augustus 11. kesäkuuta 1727 – 25. lokakuuta 1760 |  |  | 30. elokuuta 1683 Hannover Yrjö I:n ja Sophia Dorothea Brunswick-Lüneburg-Cellen poika | Caroline von Brandenburg-Ansbach 22. elokuuta 1705 8 lasta | 25. lokakuuta 1760 Kensingtonin palatsi ikä 76 | Yrjö I:n poika |
| Yrjö III George William Frederick 25. lokakuuta 1760 – 29. tammikuuta 1820 |  |  | 4. kesäkuuta 1738 Norfolk House Walesin prinssi Fredrikin ja Saksi-Gothan prinsessa Augustan poika | Charlotte von Mecklenburg-Strelitz St Jamesin palatsi 8. syyskuuta 1761 15 lasta | 29. tammikuuta 1820 Windsorin linna ikä 81 | Yrjö II:n pojanpoika |
| Yrjö IV George Augustus Frederick 29. tammikuuta 1820 – 26. kesäkuuta 1830 (prinssihallitsija vuodesta 1811) |  |  | 12. elokuuta 1762 St Jamesin palatsi Yrjö III:n ja Charlotte von Mecklenburg-Strelitzin poika | (1) Maria Anne Fitzherbert Park Lane 15. syyskuuta 1785  (2) Caroline Brunswick-Wolfenbüttel St Jamesin palatsi 8. huhtikuuta 1795 1 tytär | 26. kesäkuuta 1830 Windsorin linna ikä 67 | Yrjö III:n poika |
| Vilhelm IV William Henry 26. kesäkuuta 1830 – 20. kesäkuuta 1837 |  |  | 21. elokuuta 1765 Buckinghamin palatsi  Yrjö III:n ja Charlotte von Mecklenburg-Strelitzin poika | Adelaide Saksi-Meiningen Kewin palatsi 13. heinäkuuta 1818  2 lasta | 20. kesäkuuta 1837 Windsorin linna ikä 71 | Yrjö III:n poika |
| Viktoria Alexandrina Victoria 20. kesäkuuta 1837 – 22. tammikuuta 1901 |  |  | 24. toukokuuta 1819 Kensingtonin palatsi  Edvardin, Kentin ja Strathearnin herttuan ja Prinsessa Viktoria Saksi-Coburg-Saalfeldin tytär | Albert von Sachsen-Coburg und Gotha St Jamesin palatsi 10. helmikuuta 1840  9 lasta | 22. tammikuuta 1901 Osborne House ikä 81 | Yrjö III:n pojantytär |
Saksi-Coburg-Gotha-suku (1901–1917) ja Windsor-suku (1917–)

Vaikka Edvard VII oli Viktorian poika, peri hän isänsä sukunimen ja oli uuden dynastian perustaja. Windsor otettiin käyttöön vuonna 1917 ensimmäisen maailmansodan aikana. Saksi-Coburg-Gotha nimi vaihdettiin sodan aikaisten saksalaisvastaisten tunteiden takia.
| Nimi Valta-aika | Muotokuva | Vaakuna | Syntynyt Vanhemmat | Puoliso(t) Lapset | Kuollut | Vaade |
| --- | --- | --- | --- | --- | --- | --- |
| Edvard VII Albert Edward 22. tammikuuta 1901 – 6. toukokuuta 1910 |  |  | 9. marraskuuta 1841 Buckinghamin palatsi Viktorian ja Prinssi Albert von Sachsen-Coburg und Gothan poika | Tanskan prinsessa Alexandra Windsorin linna 10. maaliskuuta 1863 6 lasta | 6. toukokuuta 1910 Buckinghamin palatsi ikä 68 | Viktorian poika |
| Yrjö V George Frederick Ernest Albert 6. toukokuuta 1910 – 20. tammikuuta 1936 |  |  | 3. kesäkuuta 1865 Marlborough House Edvard VII:n ja Tanskan prinsessa Alexandran poika | Mary Teck St Jamesin palatsi 6. heinäkuuta 1893 6 lasta | 20. tammikuuta 1936 Sandringham House ikä 70 | Edvard VII:n poika |
| Edvard VIII Edward Albert Christian George Andrew Patrick David 20. tammikuuta 1936 – 11. joulukuuta 1936 (luopui kruunusta) |  |  | 23. kesäkuuta 1894 White Lodge Yrjö V:n ja Mary Teckin poika | Wallis Warfield Simpson Château de Candé 3. kesäkuuta 1937 | 28. toukokuuta 1972 Neuilly-sur-Seine ikä 77 | Yrjö V:n poika |
| Yrjö VI Albert Frederick Arthur George 11. joulukuuta 1936 – 6. helmikuuta 1952 |  |  | 14. joulukuuta 1895 Sandringham House Yrjö V:n ja Mary Teckin poika | Elizabeth Bowes-Lyon Westminster Abbey 26. huhtikuuta 1923 2 lasta | 6. helmikuuta 1952 Sandringham House ikä 56 | Yrjö V:n poika |
| Elisabet II Elizabeth Alexandra Mary 6. helmikuuta 1952 – 8. syyskuuta 2022 |  |  | 21. huhtikuuta 1926 Mayfair Yrjö VI:n ja Elizabeth Bowes-Lyonin tytär | Philip Mountbatten Westminster Abbey 20. marraskuuta 1947 4 lasta | 8. syyskuuta 2022 Balmoralin linna ikä 96 | Yrjö VI:n tytär |
| Charles III Charles Philip Arthur George 8. syyskuuta 2022 – |  |  | 14. marraskuuta 1948 Buckinghamin palatsi Elisabet II:n ja prinssi Philipin poika | Diana Spencer St Paulin katedraali 29. heinäkuuta 1981 2 lasta Camilla Parker Bowles Windsor Guildhall 9. huhtikuuta 2005 ei lapsia | elossa | Elisabet II:n poika |
Aiheesta muualla

Kuvia tai muita tiedostoja aiheesta Luettelo Yhdistyneen kuningaskunnan hallitsijoista Wikimedia Commonsissa
Tannay

Tannay voi tarkoittaa seuraavia:
Maantiede

Tannay, kunta Ardennesin departementissa Ranskassa
Tannay, kunta Nièvren departementissa Ranskassa
Tannay, kunta Vaudin kantonissa Sveitsissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tannay”, voi hakea sivunnimihaulla, laajalla sivunnimihaulla tai tekstihaulla.
Suvi Mikkonen

| Mitalit> Maa:   Suomi.Naisten taekwondo.Euroopan-mestaruuskilpailut  | Mitalit> Maa:   Suomi.Naisten taekwondo.Euroopan-mestaruuskilpailut  | Mitalit> Maa:   Suomi.Naisten taekwondo.Euroopan-mestaruuskilpailut  | Maa:   Suomi> Naisten taekwondo. |
| --- | --- | --- | --- |
|  Pronssia | Baku 2014 | alle 53 kg |  |
Suvi Mikkonen (s. 11. heinäkuuta 1988 Saari) on suomalainen kilpauransa päättänyt taekwondoin. Hän edusti Izenzei-seuraa, ja häntä valmensi espanjalainen Jesús Ramal. Mikkosen vyöarvo on 5. dan.
Mikkonen aloitti taekwondon nelivuotiaana asuessaan perheensä kanssa Floridassa. Hän on asunut myös Costa Ricassa ja Argentiinassa. Sittemmin Mikkonen on asunut yli vuosikymmenen Espanjassa ja opiskellut liikuntatieteitä Madridin yliopistossa. Hän harjoitteli pääsääntöisesti Espanjassa ja muualla ulkomailla. Mikkosen kasvattajaseurana voidaankin pitää madridilaista Hankuk-taekwondoseuraa.
Mikkonen on moninkertainen Suomen mestari ja nelinkertainen Pohjoismaiden mestari (2008, 2010, 2011, 2013). Hän voitti Euroopan yliopistomestaruuden vuonna 2009.
Arvokisoissa Mikkonen kilpaili vuosien 2009, 2011, 2013 ja 2015 MM-kilpailuissa sekä vuosien 2008, 2014 ja 2016 EM-kilpailuissa. Kaudella 2010 hän kärsi loukkaantumisista. Tammikuussa 2012 Mikkonen saavutti 57 kg sarjassa paikan saman vuoden Lontoon kesäolympialaisiin. Hänen taekwondon olympiapaikkansa oli Suomelle ensimmäinen kahdeksaan vuoteen. Olympialaisissa Mikkonen saavutti jaetun viidennen sijan. Ensimmäisen aikuisten arvokisamitalinsa Mikkonen voitti Bakun EM-kisoissa 2014 sijoittuessaan pronssille alle 53 kg:n painoluokassa.
Tammikuussa 2016 Mikkonen eteni karsinnan kautta Rion olympialaisiin sarjassa 57 kg. Riossa Mikkonen voitti avausottelunsa, mutta hävisi puolivälierissä ruotsalaiselle Nikita Glasnovicille.
Toukokuussa 2021 Mikkonen ei edennyt karsinnoista Tokion olympialaisiin vaan hävisi ratkaisevan ottelunsa Puolan Patrycja Adamkiewiczille. Mikkonen otteli näissäkin karsinnoissa naisten 57kg sarjassa. Hän päätti kilpauransa olympiakarsintoihin ja on sen jälkeen keskittynyt valmennustehtäviin. Pariisin olympialaisissa 2024 Mikkosen valmennettava unkarilainen Viviana Márton voitti olympiakultaa.
Saavutuksia

EM-kisat 2014: 3. (53 kg)
Lontoon olympialaiset 2012: 5. (57 kg)
MM-kisat 2011: 33.–52. (53 kg)
MM-kisat 2009: 17.–32. (53 kg)
EM-kisat 2008: 9.–16. (55 kg)
Aiheesta muualla

Suvi Mikkonen Twitterissä
Suvi Mikkosen tilastot Taekwondo Datan sivuilla
Tarzy

| Tarzy |
| --- | --- |
 Kylän raittia
 vaakuna
 Tarzy
 Koordinaatit: 49°52′16″N, 4°17′45″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  10,1 km²
Väkiluku (2019):  130 
 – Väestötiheys:  12 as./km²
Kunnan numero:  08440
Infobox OKVirheellinen NIMI-arvo: 
Tarzy on kunta Pohjois-Ranskassa Ardennesin departementissa Grand Estin alueella. Se sijaitsee noin 36 kilometriä Charleville-Mézièresin kaupungista luoteeseen.
Saint-Cyrin ja Sainte-Julietten kirkko
Kunnan keskustassa oleva Saint-Cyrin ja Sainte-Julietten kirkko ryöstettiin ja tuhottiin vuoden 1555 hyökkäyksessä Ranskan-Espanjan sodassa. Kirkko kuitenkin rakennettiin uudelleen vuonna 1570. Linnoitetun kirkon puolustustorni on madallettu.
Aiheesta muualla

Kuvia tai muita tiedostoja aiheesta Tarzy Wikimedia Commonsissa
Sylvio Mantha

Sylvio Mantha (14. huhtikuuta 1902 – 7. elokuuta 1974) oli kanadalainen jääkiekkoilija, joka pelasi 14 kautta National Hockey Leaguen seuroissa Montreal Canadiens ja Boston Bruins. Montrealissa hän toimi joukkueen kapteenina yhtä kautta lukuun ottamatta 1926–1936.
Saavutuksia

Hockey Hall of Fame 1960
Tarzanin poika

| Tarzanin poika> The Son of Tarzan |
| --- | --- |

Alkuperäisteos
Kirjailija:  Edgar Rice Burroughs
Kieli:  englanti
Kustantaja:  A. C. McClurg & Co.
Julkaistu:  1917
Sivumäärä:  394
Suomennos
Suomentaja:  Valfrid Hedman Seppo Ilmari
Kustantaja:  Karisto Taikajousi Kauppakirjapaino WSOY Kirjayhtymä
Julkaistu:  1923 1966 1971 1974 1990
Sarja: Tarzan
Edeltävä:  Tarzanin pedot
Seuraava:  Tarzan ja Oparin aarteet
Löydä lisää kirjojaKirjallisuuden teemasivulta
Tarzanin poika (The Son of Tarzan) on Edgar Rice Burroughsin neljäs Tarzan-romaani. Burroughsin 21. tammikuuta - 11. huhtikuuta 1915 välisenä aikana kirjoittaman tarinan julkaisi ensimmäisenä All-Story Weekly -lehti kuusiosaisena jatkosarjana 4. joulukuuta 1915 - 8. tammikuuta 1916. Kirjana sen julkaisi ensimmäisenä A. C. McClurg & Co. maaliskuussa vuonna 1917.
Suomeksi kirjan julkaisi Karisto Valfrid Hedmanin suomentamana vuonna 1923. Seppo Ilmarin suomennoksen ovat julkaisseet Taikajousi vuonna 1966, Kauppakirjapaino vuonna 1971, WSOY vuonna 1974 ja Kirjayhtymä vuonna 1990.
Kirjan tarinaan pohjautuu elokuva Tarzanin poika vuodelta 1939. Siinä pääosia esittävät Johnny Weissmuller ja nuori Johnny Sheffield.
Aiheesta muualla

Tarzanin poika Gutenberg-projektissa (englanniksi)
Edgar Rice Burroughs Summary Project page for The Son of Tarzan (englanniksi)
Sentti

Sentti (tunnus c) on sadasosaa (1/100 eli 0,01 eli 10−2) tarkoittava SI-järjestelmän kerrannaisyksikön etuliite. Esimerkiksi senttimetri (cm) on metrin sadasosa, ja siten 100 cm = 1 m.
Arkikielessä sentillä tarkoitetaan usein senttimetriä, joskus myös senttilitraa.
Rahayksikkönä sentti (lyhenne snt tai c) on muun muuassa euron sadasosa: 100 snt = 1 €. Sentti eli cent on myös monien muiden valuuttojen (esimerkiksi useissa maissa käytössä olevan dollarin) sadasosa, ja tällöin käytetään merkkiä ¢.
Sana sentti tulee latinan sataa merkitsevästä sanasta centum.
Sentti (lyhenne c) on myös oktaavin 1200:s osa.
| 1 000n | 10n | Nimi | Symboli | Alkaen vuodesta[1] | Lukuarvo sanoin | Numeroin |
| --- | --- | --- | --- | --- | --- | --- |
| 1 00010 | 1030 | kvetta | Q | 2022 | kvintiljoona | 1 000 000 000 000 000 000 000 000 000 000 |
| 1 0009 | 1027 | ronna | R | 2022 | tuhat kvadriljoonaa | 1 000 000 000 000 000 000 000 000 000 |
| 1 0008 | 1024 | jotta | Y | 1991 | kvadriljoona | 1 000 000 000 000 000 000 000 000 |
| 1 0007 | 1021 | tsetta | Z | 1991 | tuhat triljoonaa | 1 000 000 000 000 000 000 000 |
| 1 0006 | 1018 | eksa | E | 1975 | triljoona | 1 000 000 000 000 000 000 |
| 1 0005 | 1015 | peta | P | 1975 | tuhat biljoonaa | 1 000 000 000 000 000 |
| 1 0004 | 1012 | tera | T | 1960 | biljoona | 1 000 000 000 000 |
| 1 0003 | 109 | giga | G | 1960 | miljardi | 1 000 000 000 |
| 1 0002 | 106 | mega | M | 1960 | miljoona | 1 000 000 |
| 1 0001 | 103 | kilo | k | 1795 | tuhat | 1 000 |
| 1 0002/3 | 102 | hehto | h | 1795 | sata | 100 |
| 1 0001/3 | 101 | deka | da | 1795 | kymmenen | 10 |
| 1 0000 | 100 | (Ei ole) | (Ei ole) | − | yksi | 1 |
| 1 000−1/3 | 10−1 | desi | d | 1795 | kymmenesosa | 0,1 |
| 1 000−2/3 | 10−2 | sentti | c | 1795 | sadasosa | 0,01 |
| 1 000−1 | 10−3 | milli | m | 1795 | tuhannesosa | 0,001 |
| 1 000−2 | 10−6 | mikro | µ | 1960[2] | miljoonasosa | 0,000 001 |
| 1 000−3 | 10−9 | nano | n | 1960 | miljardisosa | 0,000 000 001 |
| 1 000−4 | 10−12 | piko | p | 1960 | biljoonasosa | 0,000 000 000 001 |
| 1 000−5 | 10−15 | femto | f | 1964 | tuhannesbiljoonasosa | 0,000 000 000 000 001 |
| 1 000−6 | 10−18 | atto | a | 1964 | triljoonasosa | 0,000 000 000 000 000 001 |
| 1 000−7 | 10−21 | tsepto | z | 1991 | tuhannestriljoonasosa | 0,000 000 000 000 000 000 001 |
| 1 000−8 | 10−24 | jokto | y | 1991 | kvadriljoonasosa | 0,000 000 000 000 000 000 000 001 |
| 1 000−9 | 10−27 | ronto | r | 2022 | tuhanneskvadriljoonasosa | 0,000 000 000 000 000 000 000 000 001 |
| 1 000−10 | 10−30 | kvekto | q | 2022 | kvintiljoonasosa | 0,000 000 000 000 000 000 000 000 000 001 |
Huomautukset:  1.  Vuosi 1795 ilmoittaa ajankohdan, jolloin metrijärjestelmä otettiin käyttöön.  Muut vuosiluvut eivät tarkoita välttämättä vuotta, jolloin kerrannaisyksikköä käytettiin ensimmäisen kerran. Vuosi ilmoittaa sen vuoden, jolloin CGPM hyväksyi sen käytön.  2. CGPM tunnusti jo vuonna 1948 mikronin käytön, mutta päätös kumottiin 1967–1968. (ks. BIPM—Resolution 7 of the 13th CGPM (englanniksi))
Teatterinjohtaja

Teatterinjohtaja on teatteriensemblen johtaja. Suomalaisessa teatteriperinteessä teatterinjohtaja on yleisimmin myös ensemblen taiteellinen johtaja. Teatterinjohtajan tehtäviin kuuluu muun muassa ohjelmiston suunnittelu ja hallinto.
Kansainvälisesti tunnettuja teatterinjohtajia

Michael Kahn – Royal Shakespeare Company, Stratford-upon-Avon
Kevin Spacey – Old Vic, Lontoo
Staffan Valdemar Holm – Dramaten, Tukholma
Muriel Mayette – Comedie Francaise, Pariisi
Saulius Ritter

| Mitalit | Mitalit | Mitalit |  |
| --- | --- | --- | --- |
|  Ritter vuonna 2016 kuvassa oikealla |  Ritter vuonna 2016 kuvassa oikealla |  Ritter vuonna 2016 kuvassa oikealla |  |
Maa:   Liettua
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | Pariairokaksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Chungju 2013 | Pariairokaksikko |  |
|  Hopeaa | Aiguebelette 2015 | Pariairokaksikko |  |
| EM-kilpailut  | EM-kilpailut  | EM-kilpailut  |  |
|  Kultaa | Plovdiv 2011 | Pariairokaksikko |  |
|  Kultaa | Belgrad 2014 | Pariairokaksikko |  |
|  Hopeaa | Sevilla 2013 | Pariairokaksikko |  |
|  Hopeaa | Glasgow 2018 | Pariaironelonen |  |
|  Pronssia | Brandenburg 2016 | Pariairokaksikko |  |
Saulius Ritter (s. 23. elokuuta 1988 Vilna) on liettualainen soutaja ja olympiamitalisti. Ritter saavutti olympiahopeaa Rio de Janeiron olympialaisissa 2016 pariairokaksikossa Mindaugas Griškonisin kanssa. Lontoon olympialaisissa 2012 hän oli kuudes pariairokaksikossa Rolandas Maščinskasin kanssa. Ritter on saanut MM-kilpailuissa kahdesti hopeaa 2013 ja 2015. Mitalit ovat pariairokaksikosta. Ritter on voittanut kahdesti Euroopan-mestaruuden pariairokaksikossa vuosina 2011 ja 2014. EM-hopeaa hänellä on vuodelta 2013 pariairokaksikossa ja vuodelta 2018 pariaironelikossa. EM-pronssia hän saavutti vuonna 2016 pariairokaksikossa.
Seppo Kärkkäinen

Veli Seppo Kalervo Kärkkäinen (7. syyskuuta 1935 Pielisjärvi – 10. kesäkuuta 2022 Järvenpää) oli suomalainen taidemaalari ja taidegraafikko.
Kärkkäinen kuuluu suomalaisiin konkretisteihin, hänen teoksilleen on ominaista pinnan selkeä jaottelu ja selkeät geometriset muodot. Hän opiskeli Vapaassa taidekoulussa 1956–1959. Hän toimi 1973–1974 Taidemaalariliiton hallituksen jäsenenä, 1974–1976 Taidemaalariliiton hallituksen puheenjohtajana, 1973–1974 Suomen Taiteilijaseuran hallituksen jäsenenä ja 1975–1980 Suomen Taiteilijaseuran hallituksen varapuheenjohtajana. Hän toimi taideopettajana 1960–1995.
Kärkkäisen teoksia on Suomen valtion, Ateneumin, Porin taidemuseon, Keravan taidemuseon ja Wäinö Aaltosen museon kokoelmissa.
Särkilammi (Ylitornio)

| Särkilammi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°40′48″N, 24°57′54″E
Vesistöalue ja valuma-alueen tietoja
Laskujoki:  oja Kermajärveen 
Järvinumero:  67.976.1.007
Mittaustietoja
Pinnankorkeus:  148,2 m  
Rantaviiva:  0,545 km  
Pinta-ala:  1,831 ha  
Saaria:  ei saaria 
 fiSärkilammi 
Särkilammi  on Lapissa Ylitorniolla Raanujärven kylän lähellä sijaitseva lampi.